Guida de Usator de Linux Mint/Le Nucleo de Linux

Linux es le nucleo del systema operative GNU/Linux. Illo esseva disveloppate initialmente per Linus Torvalds (http://ca.wikipedia.org/wiki/Linus_Torvalds) e distribuite con le licentia GPL de GNU. Generalmente, le nucleo es distribuite con le collection de utilitates de GNU, ambiente de scriptorio (en anglese Desktop) e altere applicationes, formante un systema operative complete.

Linus Torvalds, un studente de Informatica del Universitate de Helsinki (Finlandia), vidente que non poteva ampliar le functiones de Minix, decidite crear su proprie systema operative compatibile con Unix que, un de su professores, nominava Linux. (Linus+Unix=Linux).

Minix es un clon del systema operative Unix distribuite con su codice fonte e disveloppate per le professor Andrew S. Tanenbaum in 1987. Le ultime version de Minix es le 3.1.6. Desde le anno 2000, illo es distribute gratuite sub licentia BSD.

Plus information: https://en.wikipedia.org/wiki/Minix

Linus Torvalds disveloppava Linux como parte de su projecto final de carrera e presentava su prime version le 17 de septembre de 1991, quando ille solmente habeva 21 annos. A partir de iste momento, multe colaboratores se unite al projecto. Milles de personas qui voleva executar Unix in lor computatores personal videva in Linux lor unic alternative, proque Minix mancava de multe cosas.

Linux se adjustava perfectemente al projecto GNU, un projecto que cercava de disveloppar un systema operative totalmente libere, al stilo de Unix, e qui habeva un bon numero de applicationes e utilitates, ma le quales mancava un nucleo. A iste systema operative on lo denomina GNU/Linux, ben que per extension le nomine Linux es generalmente usate pro referer se etiam al systema operative complete.

A medietate del annos novanta, Linux deveniva le Unix plus popular inter le personas qui cercava alternativas al systema Windows de Microsoft. Linux continua a esser disveloppate per multe programmatores de omne le partes del mundo, con Linus Torvalds qui dirige un certe direction del projecto. Actualmente, le distribution Linux Mint de GNU/Linux es multo popular e il hi ha multe information e adjuta. Tamen es popular pro esser un derivate de Ubuntu.